**Caiet de sarcini**

**Servicii fotografice pentru proiecte de succes REGIO – Programul Operational Regional 2014-2020 din regiunea Nord - Est**

1. **Introducere**

Prezentul Caiet de sarcini include ansamblul cerințelor pe baza cărora fiecare Ofertant va elabora Oferta (Propunerea Tehnică și Propunerea Financiară) pentru realizarea serviciilor care fac obiectul Contractului ce rezultă din această procedură.

În cadrul acestei proceduri, Agentia pentru Dezvoltare Regionala Nord - Est îndeplinește rolul de Autoritate Contractantă, respectiv Achizitor în cadrul Contractului. Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

1. **Contextul realizării acestei achiziții de servicii**
   1. **Informații despre Autoritatea Contractantă/Achizitor**

Agentia pentru Dezvoltare Regionala Nord-Est este o organizatie neguvernamentala si non-profit, de utilitate publica, care activeaza in domeniul dezvoltarii regionale, in scopul elaborarii strategiilor de dezvoltare economico-sociala, gestionarii programelor de finantare romanesti si europene destinate dezvoltarii regionale si asigurarii vizibilitatii rezultatelor proiectelor aferente acestor programe.

Agentia pentru Dezvoltare Regionala Nord – Est indeplineste rolul de Organism Intermediar (OI) pentru implementarea REGIO - Programul Operațional Regional 2014-2020 la nivelul Regiunii Nord – Est (judetele: Bacau, Botosani, Iasi, Neamt, Suceava si Vaslui). In aceasta calitate, ADR Nord – Est are un rol important in promovarea contributiei programului la dezvoltarea Regiunii Nord – Est, asigurarea transparentei utilizarii fondurilor disponibile și diseminarea informatiilor catre toate categoriile de public tinta cu privire la finantarile disponibile prin program, mecanismul de acordare a finantarilor, rezultatele obtinute in implementare si impactul la nivel local si regional.

**Regio** 2014-2020 este unul dintre programele prin care Romania a putut accesa fonduri nerambursabile in valoare de 8,25 miliarde euro, din care 6,7 miliarde de euro reprezinta sprijinul Uniunii Europene, prin Fondul European pentru Dezvoltare Regionala (FEDR), iar 1,5 miliarde de euro contributia de la bugetul national. Prin finantarea investitiilor vizate de program se urmareste creșterea competitivitatii economice si imbunatatirea conditiilor de viata ale comunitatilor locale si regionale prin sprijinirea dezvoltarii mediului de afaceri, infrastructurii si serviciilor, pentru dezvoltarea durabila a regiunilor, astfel incat acestea sa isi poata gestiona in mod eficient resursele si sa isi valorifice potentialul de inovare si de asimilare a progresului tehnologic.

* 1. **Informații despre contextul care a determinat achiziționarea serviciilor**

Pentru a putea concretiza obiectivele de comunicare asumate de ADR Nord - Est prin Planul de Comunicare Regio pentru regiunea Nord-Est, echipa de comunicare Regio din cadrul ADR Nord -Est deruleaza actiuni de comunicare in vederea sustinerii demersului permanent de promovare a proiectelor de succes finantate prin REGIO in Regiunea Nord-Est. In acest sens, sunt necesare servicii ce vizeaza realizarea de fotografii prelucrate avansat care vor fi utilizate ca vizualuri in cadrul materialelor elecronice/tiparite si a campaniilor de promovare derulate de ADR Nord – Est in anul 2022.

* 1. **Informații despre beneficiile anticipate de către Autoritatea Contractantă**

Fotografiile realizate pentru **26 proiecte de succes Regio** vor fi utilizate de echipa ADR Nord - Est in cadrul campaniilor de promovare derulate pe canalele de comunicare ADR Nord - Est (social media: Facebook, LinkedIn, Youtube, newsletter electronic, web www.inforegionordest.ro, proiectie in evenimente ADR si colaboratori etc.), precum si in realizarea materialelor de promovare REGIO. Este de asteptat ca derularea campaniilor de promovare in care sunt utilizate fotografiile realizate sa contribuie la creșterea nivelului de conștientizare a publicului general din Regiunea Nord – Est (judetele Bacau, Botosani, Iasi, Neamt, Suceava si Vaslui) cu privire la investitiile finantate REGIO si impactul acestora asupra comunitatilor locale.

1. **Descrierea serviciilor solicitate**

Servicii de realizare fotografii pentru **26 proiecte de succes** localizate in 5 judete ale Regiunii Nord-Est (Bacau, Botosani, Iasi, Neamt si Suceava), conform **Anexei 1 – Localizare proiecte de succes,** in vederea selectarii, prelucrarii si livrarii a:

* **30 de fotografii editate primar** pentru fiecare proiect: corectare nuanța culori, corectare dezechilibre de luminozitate, eliminarea efectului de „ochi roșii”, ajustări de claritate, caracteristici de zoom (mărire/micșorare) și decupare (cropping) etc, respectiv **un total de 780 fotografii editate primar ( 30 X 26 proiecte);**
* **10 fotografii prelucrate avansat** pentru fiecare proiect: decupare sau reîncadrare imagine, corecții de expunere a fotografiei, corecții de culoare (temperatura – balans de alb, corecții cromatice), corecții tonale, corecții de claritate, reducere zgomot de imagine, adăugare de efecte, corecții avansate, respectiv **un total de 260 fotografii prelucrate avansat (10 x 26 proiecte);**
  1. **Etapa de pregătire si realizare fotografii**

In termen de maxim 5 zile lucratoare de la semnarea contractului de servicii, Achizitorul va transmite Prestatorului lista finala a locatiilor din fiecare judet in care se vor efectua fotografiile, **precum si calendarul de realizare a fotografiilor rezultat in urma consultării cu beneficiarii** **proiectelor Regio ce vor face obiectul serviciilor fotografice si confirmarea disponibilitatii acestora.** In situația in care intervine indisponibilitatea unuia sau mai multora dintre beneficiarii vizați, proiectul/ele va/vor fi înlocuit/e cu altul/ele similar/e din lista de rezerva. Lista proiectelor de rezerva se regaseste in **Anexa 1– Localizare proiecte de succes**, avand mentiunea REZERVA in coloana J.

In maxim 1 zi lucrătoare de la primirea calendarului, Prestatorul va transmite acordul sau eventuale solicitări de modificare. Responsabilii de contract din partea Achizitorului transmit versiunea agreata a calendarului de realizare a fotografiilor, în maxim 1 zi lucratoare de la primirea din partea Prestatorului a acordului sau a solicitarilor de modificare

In conformitate cu calendarul de realizare fotografii agreat, echipa desemnata din partea Prestatorului se va deplasa pe teren in vederea efectuării fotografiilor. **Responsabilul de contract din partea Achizitorului mentine legatura cu reprezentantii institutiilor beneficiare de finantare Regio in vederea asigurarii conditiilor optime necesare desfasurarii activitatii de fotografiere la locatiile de implementare ale proiectelor,** **va furniza informatiile de care dispune cu privire la locatiile selectate pentru realizarea fotografiilor si va oferi prestatorului tot sprijinul necesar astfel incat acesta sa isi poata indeplini sarcinile alocate**.

Realizarea fotografiilor:La locul de implementare al fiecarui proiect propus pentru fotografiere se va asigura prezenta a cel puțin unui expert-cheie care va realiza minim 60 de fotografii pentru fiecare proiect, astfel incat sa poata asigura selectia si livrarea setului de fotografii solicitat pentru fiecare proiect -**30 de fotografii editate primar/ proiect (din care 2 fotografii cu drona) si a 10 fotografii prelucrate avansat/proiect.** In functie de specificul fiecarui proiect (de ex. infrastructura, achizitie de echipamente, monumente istorice, spatii verzi etc), setul de fotografii realizat va contine cele mai relevante si expresive tipuri de fotografii in vederea punerii in valoare a investitiei Regio. Se va pune accent pe aspecte relevante din activitatile desfasurate in cadrul locatiilor proiectelor din Anexa 1, de ex. cum sunt utilizate echipamentele achizitionate prin proiect de catre personalul operativ. Fotografiile vor fi din urmatoarele categorii, dar fara a se limita la acestea:

1. Fotografii panoramice realizate cu drona, realizate din unghiuri distincte;
2. Fotografii de exterior, cadrul general si detalii, realizate din unghiuri distincte;
3. Fotografii de interior, cadrul general si detalii, realizate din unghiuri distincte;
4. Fotografii in care sa fie cuprinse materialele de publicitate aferente proiectului, disponibile la locatia de implementare a fiecarui proiect (de ex: placa permanenta, autocolante, banner etc)

**Reprezentantul Achizitorului care va insoti echipa de fotografiere la locatiile de implementare ale proiectelor, va oferi indicatii la fata locului cu privire la elementele ce se doreste a fi evidentiate prin fotografii, pentru fiecare proiect in parte.**

Pentru realizarea serviciilor fotografice Prestatorul va utiliza minim **urmatoarele categorii de echipamente**, insa fara a se limita la acestea:

* o drona ce va dispune de echipament de fotografiere, pentru realizarea fotografiilor panoramice (de 12 MPx), cu o raza de actiune mare si elemente de stabilizare ce asigura preluarea de cadre de inalta calitate;
* un aparat foto tip DSLR sau mirrorless, cu senzor full frame, insotit de cel putin 2 obiective cu distanta focala fixa sau variabila, cu deschidere mare a diafragmei, de minim f/2.8 si accesorii (blitz sau alta sursa de lumina suplimentara, trepied, etc.);

**Ofertantul va preciza in cadrul ofertei tehnice echipamentele pe care le va utiliza pentru realizarea fotografiilor solicitate, caracteristicile tehnice, inclusiv modelul acestora.**

**Ofertantul se va asigura ca va utiliza echipamentele in conformitate cu legislația in vigoare** (Normele și procedurile de operare a aeronavelor fără pilot la bord, cu modificările și completările ulterioare pot fi consultate pe site-ul Autorității Aeronautice Civile Române (<https://www.caa.ro/ro/pages/legislatie-drone> ).

**3.2 Etapa de editare a fotografiilor**

* In termen de maximum 5 zile lucratoare de la incheierea etapei de realizare fotografii, Prestatorul va transmite Achizitorului, prin site-uri de transfer de date (cloud), **cele 60 de fotografii realizate pentru fiecare proiect, din care reprezentantii Achizitorului vor selecta in maxim 2 zile de la primire cele 30 de fotografii pe care Prestatorul le va edita primar,** avand urmatoarele caracteristici: format JPEG, prelucrat din RAW, rezolutie minima 20Mpx, respectiv 12Mpx pentru fotografiile realizate cu drona, calitate superioara - incadrare corecta, claritate, luminozitate, contrast, fara pete sau alte defecte.
* In termen de max. 2 zile lucratoare de la transmiterea selectiei de 30 de fotografii editate primar, reprezentanții Achizitorului transmit prestatorului selecția de 10 fotografii/proiect care vor fi prelucrate avansat si/sau, in situatia in care se doreste inlocuirea anumitor fotografii, solicitarea de inlocuire, cu mentionarea in clar a fotografiilor ce se doreste a fi inlocuite.
* In situatia solicitarii de inlocuire a anumitor fotografii, Prestatorul va transmite in max. 2 zile lucratoare de la primirea solicitarii, noua selectie de fotografii prelucrate primar, urmand ca in max. 2 zile lucratoare de la primirea noii selectii, Achizitorul sa transmita Prestatorului selectia finala pentru a fi prelucrata avansat.
* Prestatorul va realiza prelucrarea avansata pentru fiecare din cele 10 fotografii selectate de Achizitor.
* Prestatorul va transmite setul de fotografii prelucrate avansat către Achizitor pentru aprobare in termen de max. 5 zile lucratoare de la transmiterea selectiei de fotografii;
* Responsabilii de contract din partea achizitorului vor transmite observatii/solicitari de modificari in maxim 2 zile lucratoare de la primire, pe care Prestatorul trebuie sa le integreze in maxim 2 zile lucratoare in versiunea finala a selectiei de fotografii.
* Setul de fotografii/proiect va fi predat Achizitorului după implementarea tuturor modificarilor solicitate de responsabilii de contract ai achizitorului.

**3.3 Livrabile, receptie si plati**

3.3.1 Setul de 30 de fotografii editate primar si 10 fotografii editate avansat /proiect vor fi predate in format digital prin site-uri de transfer de date (cloud) in maxim 20 zile lucratoare de la incheierea etapei de realizare a fotografiilor/proiect. Prestatorul va intocmi proces/e verbal/e de receptie a livrabilelor care constituie obiectul contractului, care va fi semnat de reprezentantii partilor si inregistrat la sediul achizitorului.

3.3.2 Platile vor fi efectuate prin virament bancar, in baza facturilor fiscale emise de prestator, in termen de maxim 30 zile de la data receptiei serviciilor prestate.

Achizitorul nu acorda avans.

**Responsabilitatea pentru stocarea in conditii de siguranta a tuturor materialelor realizate pe parcursul derularii contractului ii revine Prestatorului, pana la momentul efectuarii receptiei finale a setului de fotografii rezultat/proiect. Receptia livrabilelor(setului de fotografii rezultat/proiect) se va face pe baza Proceselor Verbale semnate de reprezentantii partilor, in baza carora, Prestatorul va emite facturile fiscale pentru serviciile prestate.**

Nota: Etapele precizate la capitolul *3.* *Descrierea serviciilor solicitate* se pot desfasura succesiv sau se pot suprapune/ desfasura in paralel pentru fiecare set de fotografii/proiect, dupa cum stabileste Prestatorul, de comun acord cu Achizitorul.

1. **Resurse/expertiza necesara pentru realizarea activitatilor contractului**

Ofertantul va propune in cadrul ofertei tehnice o echipa formata din **minim 2 reprezentanti**, astfel:

i) 1 manager de contract care va asigura colaborarea/comunicarea cu responsabilii de contract ai Achizitorului si va emite si semna procesele verbale de receptie a livrabilelor;

ii) 1 expert-cheie avand urmatoarele responsabilitati:

* Realizarea fotografiilor conform calendarului agreat de ambele parti dupa semnarea contractului
* Realizarea prelucrarii fiecarei fotografii in vederea indeplinirii cerintelor de calitate solicitate de Achizitor

Responsabilitățile precizate mai sus pentru expertul–cheie pot fi indeplinite de 1 sau mai multi experti-cheie propusi in oferta tehnica, pentru care se solicita sa intruneasca urmatoarele cerinte minime:

|  |  |
| --- | --- |
| **Experienta profesionala specifica** | Prestarea de servicii de fotografiere din categoriile arhitecturala/ stil de viată/ peisagistica (inclusiv urbana) in cadrul a minim 1 contract.  Este exclusa prezentarea de fotografii de la evenimente de familie sau corporate: ex. nunti, botezuri, înmormântări, majorate, logodne, aniversari, serbări, teambuilding, etc..  Din documentele prezentate de ofertant trebuie sa rezulte ca expertul-cheie/expertii-cheie propusi detin/e experienta profesionala pentru toate responsabilitati similare precizate la pct 4.ii), pentru ca oferta depusa sa fie acceptata. |

Modalitatea de indeplinire a cerintelor tehnice minime solicitate, pentru expertul-cheie/expertii cheie propusi:

a) CV (cuprinzand concret informatiile relevante cu privire la calificarea si experienta expertului-cheie).

CV-ul depus, semnat de catre expert si datat, trebuie sa contina informatiile : date de identificare ale contractului (numar/data, obiect, durata, beneficiar), calitatea detinuta de expert si atributiile avute in acea calitate, linkuri catre portofoliul de fotografii realizate;

b)documente suport din care sa rezulte forma de punere la dispozitie a expertului-cheie propus: extras Revisal, contract de munca, colaborare sau documente echivalent;

c) documente suport pentru expertul/tii-cheie propus/i care sa faca dovada in mod clar si fara echivoc a indeplinirii cerintei privind experienta specifica solicitata: recomandari emise de beneficiarii serviciilor, sustinute dupa caz de alte documente (procese verbale de receptie, extrase relevante ale livrabilelor/contractelor etc). Din documentul/documentele prezentate trebuie sa rezulte in clar, cel putin: numele si prenumele expertului- cheie propus, rolul si atributiile acestuia in cadrul contractului, obiectul contractului, respectiv modul de indeplinire a experientei specifice solicitate/expert, in realizarea unor activitati similare celor ce caracterizeaza obiectul principal al contractului ce urmeaza a fi atribuit;

d) Declaratia de disponibilitate, Formular nr. 15 – care sa ateste disponibilitatea expertului pe toata perioada derularii contractului.

Prestatorul se va asigura ca fotograful/ fotografii detine/detin cunostintele, abilitatile, experienta si echipamentul tehnic necesare pentru realizarea serviciilor fotografice la calitatea ceruta de Achizitor prin prezentele specificații tehnice. Atat decizia cu privire la echipamentele pe care trebuie sa le foloseasca, cat si raspunderea finala pentru asigurarea calitatii livrabilelor apartin exclusiv prestatorului.

Contractantul va lua in calcul ca pe perioada derularii contractului trebuie sa asigure Achizitorului necesarul de experti desemnati prin oferta depusa, in termenele stabilite de Achizitor.

Achizitorul poate solicita înlocuirea unui expert – cheie pe perioada derularii contractului, pe baza unei cereri scrise motivate și justificate, daca considera ca un membru al personalului este ineficient sau nu isi indeplineste sarcinile la nivelul cerintelor stabilite.

In perioada de prestare a serviciilor ce fac obiectul contractului, din motive obiective și numai cu acordul Achizitorului, este permisa inlocuirea expertului/ilor nominalizat/i in cadrul ofertei tehnice, doar cu experti similari, care demonstreaza niveluri similare sau superioare de experienta cu cele ale expertilor inlocuiti. Achizitorul va analiza propunerea prestatorului si va comunica prestatorului acordul/dezacordul cu privire la noul expert. In cazul in care membrul echipei nu este inlocuit imediat și responsabilitățile acestuia urmeaza sa fie preluate dupa un anumit interval de timp de catre noul expert, Achizitorul poate solicita Contractantului sa desemneze o persoana care sa indeplineasca temporar rolul de expert, pana la sosirea noului expert sau sa ia alte masuri pentru a compensa absenta temporara a expertului care nu poate fi inlocuit (absent).

In cazul in care, pentru indeplinirea in bune conditii a activitatilor, Contractantul va avea nevoie de mai mult personal decat cel specificat in propunerea tehnica, acesta va raspunde pentru asigurarea acestor resurse, fara costuri suplimentare pentru Achizitor.

Toate costurile generate de inlocuirea expertului/expertilor si/sau expertului/expertilor – cheie sunt exclusiv in sarcina Contractantului.

**5. Drepturi de proprietate intelectuala**

Orice rezultate sau drepturi legate de acestea, inclusiv drepturi de autor si/sau orice alte drepturi de proprietate intelectuala, obtinute in executarea sau ca urmare a executarii serviciilor ce fac obiectul prezentului caiet de sarcini vor fi proprietatea Achizitorului, care le poate utiliza (de exemplu: publica, transfera cu orice titlu), dupa cum considera necesar.

Toate drepturile de autor asupra materialelor realizate în cadrul contractului vor fi transferate către Achizitor odată cu recepția serviciilor prestate.

**6. Gestionarea relatiei dintre Contractant si Achizitor**

Imediat ce oricare dintre Partile Contractului identifica necesitatea unei schimbari (cu privire la termene de executie, experti implicati etc.) și care nu se constituie intr-o modificare substantiala a Contractului, aceasta va notifica cealalta Parte cu cel putin cinci zile lucratoare inainte de producerea schimbarii. Numai dupa ce a fost primita oficial notificarea asupra schimbarii vizate, partile vor demara discutii pe tema cererii de schimbare. In cazul in care modificarea este agreata, va fi adusa la cunostinta celeilalte parti.

Din partea Achizitorului, echipa de proiect (responsabilii de contract) va fi constituita din:

- Gabriela Bobeanu, Sef Serviciu Comunicare, Directia Comunicare, Inovare si Cooperare Externa, email: gbobeanu@adrnordest.ro

- Cristina Bodron, expert Biroul Regional de Informare, Directia Comunicare, Inovare si Cooperare Externa, e-mail cristina.bodron@adrnordest.ro

- Constantin Amarinei, expert Biroul Regional de Informare, Directia Comunicare, Inovare si Cooperare Externa, e-mail camarinei@adrnordest.ro

Comunicarea cu Achizitorul se va realiza prin transmiterea tuturor mesajelor pe adresele de email mentionate mai sus.

**7. Bugetul Contractului**

Valoarea estimata a achizitiei: **26.780 lei, fara TVA**.

Cheltuielile aferente vor fi decontate in cadrul proiectului “*Sprijin financiar acordat ADR Nord-Est pentru implementarea POR 2014-2020 in Regiunea Nord-Est in perioada 2020-2021*” derulat de ADR Nord – Est si finantat in cadrul Axei prioritare 12: Asistență Tehnică din cadrul Regio - Programul Operational Regional 2014 – 2020.

**8. Durata contactului**

Contractul de servicii se va desfasura pe o perioada de **70 de zile lucrătoare** de la data semnarii de catre ambele parti.

**9. Modul de prezentare a ofertei**

În baza art. 137 alin.3 din HG 395/2016, orice ofertă care „nu satisface în mod corespunzător cerințele caietului de sarcini” va fi declarată neconformă. Propunerea tehnico-financiară se va întocmi cu respectarea modelelor de formulare din documentație (Formular 1 – Propunere financiară, Formular 2 – Propunere tehnică). Toate documentele vor fi elaborate in limba romana si vor si semnate si stampilate de catre ofertant.

**Ofertantul va prezenta cel puțin următoarele informații și documente, ca parte a Propunerii tehnice:**

1. **Descrierea serviciilor ce urmeaza sa fie prestate;**
2. **Graficul de prestare a serviciilor solicitate din care sa reiasa in clar numarul de zile necesare deplasarilor la locatiile proiectelor, precum si numarul de zile necesare realizarii etapelor descrise la 3.1 si 3.2/ proiect, localitate sau judet** - **după semnarea contractului de ambele parti, reprezentantii achizitorului și prestatorului, vor stabili, de comun acord, Graficul de prestare a serviciilor, care va deveni anexa la contract.** **Graficul de prestare a serviciilor din cadrul propunerii tehnice va lua in calcul ca data de referinta pentru demararea contractului data de 23.08.2022.**
3. **Dotari:** Ofertantul va furniza informații despre echipamentele pe care le va utiliza efectiv în derularea activităților incluse în Caietul de Sarcini, precizand modelul si caracteristicile tehnice principale ale acestora, luand in considerare lista minima de echipamente solicitate la sectiunea **3. Descrierea serviciilor solicitate**

Ofertantul poate face referire si la alte aspecte legate de realizarea fotografiilor, pe care le considera necesare pentru o mai buna apreciere a ofertei sale.

1. **Personalul propus**

1) CV (cuprinzand concret informatiile relevante cu privire la calificarea si experienta expertului-cheie).

CV-ul depus, semnat de catre expert si datat, trebuie sa contina informatiile: date de identificare ale contractului (numar/data, obiect, durata, beneficiar), calitatea detinuta de expert si atributiile avute in acea calitate, linkuri catre portofoliul de fotografii realizate;

2)documente suport din care sa rezulte forma de punere la dispozitie a expertului-cheie propus: extras Revisal, contract de munca, colaborare, etc;

3) documente suport pentru expertul/tii-cheie propus/i care sa faca dovada in mod clar si fara echivoc a indeplinirii cerintei privind experienta specifica solicitata: recomandari emise de beneficiarii serviciilor sau de catre angajator, sustinute dupa caz de alte documente (procese verbale de receptie, extrase relevante ale livrabilelor/contractelor etc). Din documentul/documentele prezentate trebuie sa rezulte in clar, cel putin: numele si prenumele expertului- cheie propus, rolul si atributiile acestuia in cadrul contractului, obiectul contractului, respectiv modul de indeplinire a experientei specifice solicitate/expert, in realizarea unor activitati similare celor ce caracterizeaza obiectul principal al contractului ce urmeaza a fi atribuit;

4) Declaratia de disponibilitate, Formular nr. 15 – care sa ateste disponibilitatea expertului pe toata perioada derularii contractului.

5) Prezentarea responsabilitatilor echipei propuse pentru realizarea activitatilor contractului ( inclusiv a managerului de contract).

1. **Alte documente:**

Ofertanții vor prezenta:

1) O declaratie pe proprie raspundere a ofertantului pentru respectarea conditiilor de mediu, sociale si cu privire la relatiile de munca pe toata durata de indeplinire a contractului plus protectia datelor persoanelor; Informatii detaliate privind reglementarile care sunt in vigoare la nivel national si se refera la conditiile de munca si protectia muncii, securitatii si sanatatii in munca, se pot obtine de la Inspectia Muncii sau de pe site-ul: https://www.inspectiamuncii.ro/legislatie. (Formular nr. 4)

In cazul unei asocieri, aceasta declaratie va fi prezentata in numele asocierii de catre asociatul desemnat lider. Informatii privind reglementarile care sunt in vigoare la nivel national si se refera la conditiile de mediu, se pot obtine de la Agentia Nationala pentru Protectia Mediului sau de pe site-ul: http://www.anpm.ro/web/guest/legislatie.

2) Declaratie privind acceptarea clauzelor contractuale (Formular nr. 5). Cu privire la clauzele specifice din Formularul Modelul de contract, ofertantii pot formula amendamente odata cu depunerea ofertei.

**Propunerea financiara: pretul total, exprimat în lei fara TVA**

|  |  |  |  |  |  |
| --- | --- | --- | --- | --- | --- |
| **Nr.**  **Crt.** | **Denumire servicii**  **Servicii realizare fotografii**  **pentru promovare proiecte REGIO** | **UM** | **Cantitate** | **Pret unitar,**  **lei fara TVA** | **Pret total,**  **lei fara TVA** |
| 0 | 1 | 2 | 3 | 4 | 5 = col (3x4) |
| 1 | Servicii realizare 1 set de fotografii respectiv 30 de fotografii editate primar si 10 fotografii editate avansat, pentru fiecare proiect | set fotografii | 26 |  |  |
| **Total, lei fara TVA** | | | |  |  |

**Oferta de preț va include toate costurile necesare contractantului pentru prestarea serviciilor (deplasări, detașari, tranport, manoperă, asigurarea echipamentelor specifice, materiale, terți etc.)**

**Achizitorul va aplica criteriul de atribuire: prețul cel mai scăzut.**